PMIndiaData/PMIndiaSum huggingface dataset:
সিচেল্লীসকী রাষ্ট্রপতিগী ভারত খোংচৎ মনুংদা ভারত অমসুং সিচেল্লীসকী মরক্তা খুৎয়েক পীনখিবা য়ানা ৱারোলশিং

এস. নং. এম ও য়ু/ এগ্রীমেন্ত ভারতকী মায়কৈদা সিচেল্লীসকী খুৎয়েক পীখিবা ১ ভারত সরকার অমসুং সিচেল্লীস সরকারগী মরক্তা লোকেল বোদীশিং, এজুকেস্নেল অমসুং ভোকেস্নেল ইন্সতিত্যুসনশিংগী খুত্থাংদা অপীকপা দিবেলপমেন্ত প্রোজেক্তশিং ইমপ্লিমেন্ত তৌনবগীদমক ভারতকী গ্রান্ত এসিস্তেন্সকা মরি লৈননা য়ানা ৱারোল শ্রী এম.জে. অকবর, মপাল থৌরম পুবা রাজ্য মন্ত্রী শ্রীমতী পামেলা কার্লেৎ, মিনিস্তর ফোর হেবিতেৎ ইনফ্রাস্ত্রকচর এন্দ লেন্দ ত্রান্সপোর্ত ২ পনাজী শহরগী কোর্পোরেসন (ম্যুনিসিপাল কোর্পরেসন) অমসুং রিপব্লিক ওফ সিচেল্লীসকী ভিক্তোরিয়া শহরগী মরক্তা ফ্রেন্দশিপ অমদি কোওপরেসন লিংখৎনবা ত্বিনীং এগ্রীমেন্ত শ্রী এম.জে. অকবর, মপাল থৌরম পুবা রাজ্য মন্ত্রী শ্রীমতী পামেলা কার্লেৎ, মিনিস্তর ফোর হেবিতেৎ ইনফ্রাস্ত্রকচর এন্দ লেন্দ ত্রান্সপোর্ত ৩ ইন্দিয়ন কম্প্যুতর ইমর্জেন্সী রেস্পোন্স তিম (সি.ই.আর.তি.-ইন), মিনিস্ত্রী ওফ ইলেক্ত্রোনিক্স এন্দ ইনফোর্মেসন তেক্নোলোজী, রিপব্লিক ওফ ইন্দিয়া অমসুং দিপার্তমেন্ত ওফ ইনফোর্মেশন কমুনিকেসন্স তেক্নোলোজী, রিপব্লিক ওফ সিচেল্লীসকী মরক্তা সাইবর সেক্যুরিতীগী লমদা তেংবাং পীননবা য়ানা ৱারোল। শ্রী এম.জে. অকবর, মপাল থৌরম পুবা রাজ্য মন্ত্রী শ্রী চার্লস বস্তিন, মিনিস্তর ফোর ফিসরিজ এন্দ এগ্রীকলচর ৪ রিপব্লিক ওফ ইন্দিয়াগী সরকার অমসুং রিপব্লিক ওফ সিচেল্লীসকী সরকারগী মরক্তা ২০১৮–২০২২ ফাওবগী কলচরেল একচেঞ্জ প্রোগ্রাম। শ্রী এম.জে. অকবর, মপাল থৌরম পুবা রাজ্য মন্ত্রী শ্রীমতী পামেলা কার্লেৎ, মিনিস্তর ফোর হেবিতেৎ ইনফ্রাস্ত্রকচর এন্দ লেন্দ ত্রান্সপোর্ত ৫ ইন্দিয়ন নেভী অমসুং রিপব্লিক ওফ সিচেল্লীসকী নেস্নেল ইনফোর্মেশন সেয়রিং এন্দ কো–ওর্দিনেসন সেন্তরগী মরক্তা হ্বাইত শিপ্পিং ইনফোর্মেশন সেয়র তৌননবা তেক্নিকেল এগ্রীমেন্ত। শ্রী এম.জে. অকবর, মপাল থৌরম পুবা রাজ্য মন্ত্রী শ্রী চার্লস বস্তিন, মিনিস্তর ফোর ফিসরিজ এন্দ এগ্রীকলচর ৬ রিপব্লিক ওফ ইন্দিয়াগী মিনিস্ত্রী ওফ এক্সতর্নেল এফিয়র্স মন্ত্রালয়গী ফোরেন সর্বিস ইন্সতিত্যুৎ অমসুং রিপব্লিক ওফ সিচেল্লীসকী দিপার্তমেন্ত ওফ ফোরেন এফিয়র্সকী মরক্তা য়ানা ৱারোল শ্রী জে.এস.মিকুল, দিন ফোরেন সর্বিস ইন্সতিত্যুৎ রাষ্ট্রদুত বেরী ফোর, সেক্রেতরী ওফ স্তেত ফোর ফোরেন এফিয়র্স
ফিলিপ্পিনদা লৈরিবা ইন্দিয়ান কমুনিতীদী প্রধানমন্ত্রীনা ৱা ঙাংখ্রে

ফিলিপ্পিনগী মনিলাদা লৈরিবা ইন্দিয়ান কমুনিতীদী ঙসি প্রধানমন্ত্রী শ্রী নরেন্দ্র মোদীনা ৱা ঙাংখ্রে । প্রধানমন্ত্রীনা হায়খি মদুদি এসিন রিজন অসি ভারতকীদমক্তা য়াম্না মরু ওই । এসিন রিজনশিংগা লোয়ননা ভারতকী মতম শাংলবা মহৌশাগী অমসুং নুংশিনবগী মরি অদুগী মতাংদা মহাক্না ফোংদোকখি । বুদ্ধা অমসুং রামায়নবু মহাক্না অকক্ননা পনখি । রিজন অসিদা ভারতনা হোৎনরিবা অসিনা মসিগী হেরিতেজ অসি য়োকখৎপদা মরু ওইবা থৌদাং লৌরি হায়না মহাক্না হায়খি । ভারতনা কৈদৌনুংদা অতোপ্পা লৈবাকশিং মাংহন তাকহনখিদ্রি হায়না প্রধানমন্ত্রীনা ফোংদোকখি । মালেমগী অহানবা অমসুং অনিশুবা লানজাও মনুংদা অথাপ্পা লমদমশিংদা থৱায় কৎখ্রবা অদুগুম্লবা ভারতকী লান্মী লাখ অমা মখায় অদুগী কৎথোকখিবা অদু মহাক্না ফোংদোকখি । মহাক্না হায়খি মদুদি হৌজিকশু ভারতনা মদুগা মান্ননা মশেক মঙাল থোক্না লৈগনি । ২১শুবা চহিচা অসি এসিয়াগী চহিচানি হায়রিবা অদু ভারতকী চহিচা ওইরক্নবা ওইথোকপা য়াবা পুম্নমক পাথোক্কনি হায়না মহাক্না ফোংদোকখি । লায়রবশিংবু শক্তি লৈহন্নবগীদমক সরকারনা পায়খৎলিবা জনধন য়োজনা অমসুং উজ্বল য়োজনা অসিগুম্বা ইনিসিয়েতিবশিংগী মতাংদা প্রধানমন্ত্রীনা পনখি । আধার লিঙ্ক সবসিদীগী খুথাংদা ফংলিবা কান্নবশিং অদুশু মহাক্না পনখি ।
য়ুএসকী স্তেত সেক্রেতরী রেক্স দব্লিয়ু তিল্লর্সন্না প্রধানমন্ত্রীগা উনখ্রে

য়ুএসকী স্তেত সেক্রেতরী রেক্স দব্লিয়ু তিল্লর্সন্না ঙসি নুমিৎ য়ুংবা মতুংদা প্রধানমন্ত্রী শ্রী নরেন্দ্র মোদীগা উনখ্রে। প্রধানমন্ত্রীনা সেক্রেতরী তিল্লর্সনবু মানা পাইরিবা ফম অসিদা ভারত্তা লাকপদা তরাম্না ওকখি। প্রধানমন্ত্রীনা চহি অসিগী জুন থাদা রাষ্ট্রপতি ত্রম্পকা লোইননা কান্নরবা অমসুং তুং কোইনা চৎকদবা ৱারি ৱাতাইগী মতুংদা লৈবাক অনিগী ওইবা স্ত্রাতেজিক পার্তনর্শিপ চেৎশিনহনখিবা অদুবু শিংথাবগা লোইননা নীংশিংখি। প্রধানমন্ত্রীনা সেক্রেতরী তিল্লর্সন্না ফোংদোকখিবা নাকল অনিগী ওইবা শরুক য়ামিন্নবগী মচাকশিং, খোংজেল অমসুং পাক চাওবা অদুবু হেনগৎহন্নবগী মাইকৈদা খোং থাংজিন্নবগী ৱাফম অদুদা য়ানীংবা ফোংদোকখি। ইন্দিয়া-য়ুএস পার্তনরশিপ অসি লৈবাক অনি অসিগী কান্ননবা খক নত্তে লমদম অসোমগী অমসুং মালেমগী তংদু লৈতানবা অমসুং ৱাৎত-পাদনবগী ওইথোকপা য়াবশিং অদুদা কান্নবা ইথিল পীরি হায়না মখোয়না য়ানখি। রাষ্ট্রপতি ত্রম্পকী অনৌবা খা এসিয়াগী পোলিসী অদুগী মতাংদা, প্রধানমন্ত্রীনা অফগানিস্তান্দা ইং-তপ্পা অমসুং তংদু লৈতাবা পুরক্নবা হোৎনবদা, তেরোরিজম, তেরোরিস্তকী ইনফ্রাস্ত্রকচর, শোই-ঙাম্লোইদবা চংজফম অমসুং মতেং মুথৎপগী লমদা মান্নবা ৱাখল্লোন অদু পনখি। v মসিগী মতাংদা, সেক্রেতরী তিল্লর্সন্না লমদম অসোমদা হন্দক্তা চৎখিবা মহাক্কী খোংচৎ অদুগী মতাংদা প্রধানমন্ত্রীদা তমখি। মখোয়না মখা তানা মওং পুম্নমক্তা তেরোরিজম থেংননবা অমসুং লমদম অসোমগী তংদু-লৈতাবা অমসুং ঙাকশেল হেনগৎহন্নবগীদমক তেংবাং পীনবা হেনগৎহন্নবগী মতাংদা খন্ন-নানখি। মসিগী মমাংদা সেক্রেতরী তিল্লর্সন্না এক্সতর্নেল এফিয়র্স মন্ত্রী সুশ্মা স্বরাজ অমসুং নেস্নেল সেক্যুরিতী এদভাইজর অজিৎ দোৱলগসু কুপথনা খন্ন-নৈনখি।
মদুরাইদা অনৌবা এ আই আই এম এস শাদুনা, লৈবাক অসিগী কাচিন-কোয়া থুংনা হৌজিক এ আই আই এম এসশিং লৈরে : প্রধান মন্ত্রী

তামিল নাদুগী মদুরাই অমসুং মসিগা নক্নবা মফমশিংদা অনা-লায়েংগী থবক ফগৎহন্নবা ঙসি প্রধান মন্ত্রী নরেন্দ্র মোদীনা এ আই আই এম এস মদুরাইগী উরেপ–উয়ুং তমখ্রে অমসুং প্রোজেক কয়া শঙ্গাখ্রে। মদুরাইগী থোপ্পুরদা অনৌবা এ আই আই এম এস অমা শারগনি। মসিনা লমদম অসিদা অফবা মখলগী অনা–লায়েং, মেদিকলে ইজুকেসন অমসুং রিছাসকী খুদোংচাবা ফংহল্লগনি। মসিগী মফম অসিনা মরুওইনা তামিল নাদুগী খা থংবা জিলাশিংদা লৈরিবা মীয়াম কান্নবা ফংহল্লগনি। মদুরাইদা মীয়ামদা ৱা ঙাংবদা প্রধান মন্ত্রীনা হায়খি, ঙসি মদুরাইদা এ আই আই এম এস শানবা উরেপ–উয়ুং তম্লিবা অসিনা এক ভারত শ্রেসথা ভারত হায়রিবা ঐখোয়গী পান্দম অদু মমি তারে। দিল্লিগী এ আই আই এম এস অসি অনা–লায়েংগী লমদা ব্রান্দ নেম অমা ওইরিবনি। মদুরাইদা এ আই আই এম এস অমা থমদুনা, মসিগী অনা–লায়েংগী ব্রান্দ অসি কাস্মিরদগী মদুরাই অমসুং গুৱাহাতিদগী গুজরাত ফাওবা লৈবাক শীনবা থুংনা য়ৌহনবা ঙম্লগনি। মদুরাইদা লৈগদৌরিবা এ আই আই এম এস অসিনা তামিল নাদুগী অপুনবা মীয়াম কান্নবা ফংহল্লগনি। লৈবাক শীনবা থুংনা মেদিকেল কোলেজ ৭৩ ফগৎহন্নবা পান্দম থম্লিবা প্রধান মন্ত্রী শ্বাসথ্য সুরকসা য়োজনাগী মখাদা নৌনা শেমগৎপা রাজাজি মেদিকেল কোলেজ মদুরাই, তাঞ্জাপুর মেদিকেল কোলেজ অমসুং তুরুনেলভেলি মেদিকেল কোলেজগী সুপর স্পিসিয়েলিতি ব্লোকশিং প্রধান মন্ত্রীনা হাংদোকখি। সরকারগী মেদিকেল কোলেজ অহুমদা সুপর স্পিসিয়েলিতি ব্লোকশিং শঙ্গাবদা প্রধান মন্ত্রীনা মহাক্কী হরাওবা ফোংদোকখি। প্রধান মন্ত্রীনা হায়খি, সরকারগী পান্দমদি মীপুম খুদিংমক অহোংবা মমলদা অনা-লায়েংগী খুদোংচাবশিং ফংহনবনি। মিসন ইন্দ্রধনুসগী খোঞ্জেল অমসুং পাকচাউবা অসিনা নাদ-য়েক্তনবা পায়খৎলিবা থবকশিংগী অনৌবা মাইওন অমা পীরে। প্রধান মন্ত্রী মাত্রু বন্ধনা য়োজনা অমসুং প্রধান মন্ত্রী সুরকসিত মা্ত্রি বন্ধনা য়োজনা অসিনা মীরোনবা অসি অশোই-অঙাম থোক্তনা মীয়ামগী ইহৌ অমা ওইহল্লি। হৌখিবা চহি মরি মখাই অসিদা য়ু জি মেদিকেল সিত অসি চাদা ৩০ হেনগৎলে। মহাক্না হায়খি, অয়ুসমান ভারতনা মী খুদিংমক হকশেলগী কভরেজ পীনবা পান্দম থম্লি। স্কিম অসিগী মখাদা তামিল নাদুগী মীওই ক্রোর ১.৫৭ কোনশিল্লে। স্কিম অসি পায়খৎপা সুপ্নগী থা ৩গী মনুংদা মীওই ৮৯০০০ কান্নবা ফংহল্লে অমসুং তামিল নাদুগী মিং চল্লবা অনাবশিংদা লুপা ক্রোর ২০০ হেনবগী কান্নবা ফংহনখ্রে। তামিল নাদুনা মাংজৌননা হেল্থ অমসুং ৱেলনেস সেন্তর ১৩২০ পায়খৎলে হায়বা খঙবদা ঐ হরাওই। লায়না লাকশিনবগী মতাংদা মহাক্না হায়খি, ২০২৫ ফাওবগী মনুংদা তি বি মুৎথৎনবা সরকারনা থবক পায়খৎলি। রাজ্যশিংদা ঐখোয়না তেক্নিকেল অমসুং শেন-থূমগী মতেং পীরি। তি বি লৈতবা চেন্নাই অমগী রাজ্য সরকারনা থবক পায়খৎলিবা হায়বা খঙবদা ঐ হরাওই অমসুং রাজ্য অসিনা ২০২৩ ফাওবদা তি বি মুৎথৎনবা পান্দম থম্লি। নেসনেলে তি বি প্রোগ্রাম পায়খৎনবা তামিল নাদু সরকারনা লৌরিবা থৌদাং মহাক্না থাগৎখি। রাজ্য অদুদা প্রধান মন্ত্রীনা পোস্ত ওফিস পাসপোর্ত সেবা কেন্দ্র ১২ হাংদোকখি। মহাক্না হায়খি, মসি ঐখোয়গী মীয়াম হিংবদা নুংঙাইহন্নবগী অহেনবা খুদম অমনি। থাও অমসুং গ্যাস সেক্তরগা মরি লৈনবা প্রোজেক কয়া শঙ্গানবা অমসুং উরেপ-উয়ুং তম্নবা মদুরাইদগী প্রধান মন্ত্রী মোদী কোচিদা চৎখি।
৬শুবা ভারত-জর্মনী ইন্তর-গোবরমেন্তল কন্সল্তেশন্সকী থৌরমদা খুৎয়েক পীনখিবা য়ানা চেগী লিস্ত

সেরিয়ল নম্বর. য়ানা চে খুৎয়েক পীনখিবশিং ভারতকী মাইকৈদা জর্মানগী মাইকৈদা লুচিংবশিংগী থাক্তা ১. গ্রীন অমসুং সস্তেন্নবল পার্তনরশীপকী মতাংদা জে.দি.আই. শ্রী নরেন্দ্র মোদী, প্রধান মন্ত্রী শ্রী ওলাফ স্কোলজ চান্সেলর অতোপ্পা য়ানা চেশিং ২. থর্দ কন্ত্রীশিংদা ত্রাএঙ্গুলর দেবেলপমেন্ত কোওপরেশন প্রোজেক্তশিং ইমপ্লিমেন্তেশন তৌবগী মতাংদা জে.দি.আই. দা. এস. জয়শঙ্কর, এক্সতর্নেল এফিয়র্স মন্ত্রী স্বেন্যা স্কল্জ, ইকোনোমিক কোওপরেশন অমসুং দেবেলপমেন্তকী ফেদরেল মন্ত্রী ৩. ক্লাসিফাইদ ইনফোর্মেশনগী এক্সচেঞ্জ অমসুং ম্যুচুৱল প্রোতেক্সন অমসুং এম.ই.এ. অমসুং জর্মান ফোরেন ওফিসকী মরক্তা দাইরেক্ত এনক্রিপ্তেদ কনেক্সন অমা থম্নবা য়ানবা অমা পুরক্নবগী মতাংদা জে.দি.আই. দা. এস. জয়শঙ্কর, এক্তর্নেল এফিয়র্স মন্ত্রী অন্নালেনা বেরবোক, ফোরেন মন্ত্রী ৪. রিন্যুৱেবল ইনর্জী পার্তনরশীপকা মরী লৈননা ইন্দো-জর্মন দেবেলপমেন্ত কোওপরেশন দা. এস. জয়শঙ্কর, এক্তর্নেল এফিয়র্স মন্ত্রী স্বেন্যা স্কল্জ, ইকোনোমিক কোওপরেশন অমসুং দেবেলপমেন্তকী ফেদরেল মন্ত্রী ৫. কমপ্রেহেন্সিব মাইগ্রেশন অমসুং মোবিলিতী পার্নরশিপকী মতাংদা এগ্রীমেন্ত ইনিসিয়েলিংগী মতাংদা জোইন্ত এগ্রীমেন্ত শ্রী ৱিনয় ক্বাত্রা, ফোরেন সেক্রেতরী, মাহমুত ওজদেমির, পার্লিয়ামেন্তরী স্তেত সেক্রেতরী, ইন্তেরিয়র মন্ত্রালয় ৬. ভারত্তগী কোর্পোরেত এক্জিক্যুতিবশিং অমসুং জুনিয়র এক্জিক্যুতিবশিংগী এদভান্স ত্রেনিংগী লমদা কোওপরেশন মখাতানা চত্থবগী মতাংদা জে.দি.আই. শ্রী অনুরাগ জেন, দিপার্তমেন্ত ফোর প্রোমোশন ওফ ইন্দস্ত্রী এন্দ ইন্তর্নেল ত্রেদ দিপার্তমেন্তকী সেক্রেতরী স্তেত সেক্রেতরী উদো ফিলিপ, ইকোনোমিক এফিয়র্স অমসুং ক্লাইমেত এক্সন মন্ত্রালয় ভর্চুৱল ওইনা খুৎয়েক পীনবা ৭. ইন্দো-জর্মন গ্রীন হাইদ্রোজেন তাস্ক ফোর্স শ্রী আর.কে. সিং, পাৱর, ন্যু অমসুং রিন্যুৱেবল ইনর্জীগী মন্ত্রী রোবর্ত হবেক, ইকোনোমিক এফিয়র্স অমসুং ক্লাইমেত এক্সনগী ফেদরেল মন্ত্রী ৮. এগ্রোকোলোজীগী মতাংদা জে.দি.আই. শ্রী নরেন্দ্র সিং তোমার, লোউ-শিংউ অমসুং লৌমীশিংগী য়াইফ-থৌরাংগী মন্ত্রী স্বেন্যা স্কল্জ, ইকোনোমিক কোওপরেশন অমসুং দেবেলপমেন্তকী ফেদরেল মন্ত্রী ৯. ফোরেস্ত লেন্দস্কেপ রেস্তোরেশনগী মতাংদা জে.দি.আই. শ্রী ভুপেন্দ্র য়াদব, এনভাইরনমেন্ত অমসুং ক্লাইমেত চেঞ্জকী মমন্ত্রী স্তেফি লেমকে, এনভাইরনমেন্ত, নেচর কঞ্জার্বেশন, ন্যুক্লিয়র সেফতী অমসুং কঞ্জুমর প্রোতেক্সনগী মন্ত্রী
পি.এম.না ওগস্ত ২৪দা হরিয়ানা অমসুং পঞ্জাবতা চৎকনি

প্রধান মন্ত্রী শ্রী নরেন্দ্র মোদীনা ওগস্ত ২৪, ২০২২দা হরিয়ানা অমসুং পঞ্জাবতা চৎকনি। নুমিৎ অসিদা প্রধান মন্ত্রীনা জাতিদা মরু ওইবা হকশেলগী থৌশিল অনি শঙ্গাবা/খুৎশিন্নবা উবা ফংগনি। অয়ুক পুং ১১রোম তারকপদা প্রধান মন্ত্রীনা হরিয়ানাগী ফরীদাবাদতা অমৃতা হোস্পিতাল শঙ্গাগনি। মসিগী মতুংদা প্রধান মন্ত্রীনা মোহালীদা চৎকনি অমসুং নুংথিল পুং ২:১৫রোম তারকপদা সাহীবজাদা সজীত সিংহ নগর জিলা (মোহালী)গী ন্যু চান্দিগর, মুল্লানপুরদা হোমী ভাভা কেন্সর হোস্পিতাল এন্দ রিসর্চ সেন্তর’ জাতিদা খুৎশিন্নগনি। হরিয়ানাদা পি.এম. প্রধান মন্ত্রীনা ফরীদাবাদতা অমৃতা হোস্পিতাল শঙ্গাগদৌরিবা অসিনা নেস্নেল কেপিতেল রিজন (এন.সি.আর.)দা মোদর্ন মেদিকেল ইনফ্রাস্ত্রকচর ফংলিবা অসিদা শাহৌ পীরগনি। মাতা অমৃতানন্দময়ী মথনা য়েংশিনবা সুপর-স্পেসিএলিতী হোস্পিতাল অসিদা মফুং ২৬০০ থাগনি। লুপা করোর ৬০০০ চংনা শাখিবা হোস্পিতাল অসিনা ফরীদাবাদ অমসুং অপুনবা এন.সি.আর. লমদম অসিগী মীয়ামদা স্তেৎ-ওফ-দি-আর্ত হেল্থকিয়ে ফেসিলিতীশিং ফংহল্লগনি। পঞ্জাবতা পি.এম. পঞ্জাব অমসুং য়ুমলোন্নরিবা রাজ্য অমসুং য়ু.তি.শিংদা লৈরিবা মীয়ামদা মালেমগী থাক্কী কেন্সর কিয়র পীনবা খোঙথঅং অমদা প্রধান মন্ত্রীনা সাহীবজাদা সজীত সিংহ নগর জিলা (মোহালী)গী ন্যু চান্দিগর, মুল্লানপুরদা হোমী ভাভা কেন্সর হোস্পিতাল এন্দ রিসর্চ সেন্তর’ জাতিদা খুৎশিন্নগনি। হোস্পিতাল অসি ভারত সরকারগী এতোমিক ইনর্জী বিভাগকী মখাদা এদেদ ইন্সতিত্যুত অমা ওইরিবা তাতা মেমোরিএল সেন্তরনা লুপা করোর ৬৬০ চংনা শাবনি। কেন্সর হোস্পিতাল অসি বেদ কেপাসিতী ৩০০ লৈবা তর্সিয়রী কিয়র হোস্পিতাল অমনি অমসুং মসিদা সর্জরী, রেদিওথেরাপী অমসুং মেদিকেল ওনকোলোজী – কেমোথেরাপী, ইম্ম্যুনোথেরাপী অমসুং বোন মেরো ত্রান্সপ্লান্ত অসিগুম্বা নুংতিগী ফংবা ত্রীৎমেন্ত মোদেলিতীশিং শীজিন্নবা কেন্সর মখল পুম্নমক লায়েংনবা মোদর্ন ফেসিলিতীশিং লৈরি। হোস্পিতাল অসিনা লমদম অসিগী কেন্সর কিয়র অমসুং লায়েংগী ‘হব’ অমগুম্না মথৌ তৌগনি লোয়ননা সঙ্গরুরদা লৈবা ফমুং ১০০ থাবা হোস্পিতালনা মাগী ‘স্পোক’ ওইনা মথৌ তৌগনি।
ইঞ্জিনীয়রশিংগী নুমিৎতা পি.এম.না ইঞ্জিনীয়রশিংবু হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ইঞ্জিনীয়রশিংগী নুমিৎতা মথৌ নিংথিনা তৌদুনা কন্না হোৎনরিবা ইঞ্জিনীয়রশিংবু হরাও-তয়াম্বা ফোংদোকখ্রে। মহাক্না শ্রী এম. বিস্বেস্বারিয়াবু মহাক্কী মপোক কুমওন্দা ইকাই খুম্নবা উৎখ্রে অমসুং মহাক্না মায় পাক্না তৌখিবা থবকশিং নিংশিংখ্রে। ত্বীত অমদা প্রধান মন্ত্রীনা হায়খি; “#EngineersDayদা মথৌ নিংথিনা তৌদুনা কন্না হোৎনরিবা ইঞ্জিনীয়রশিংবু হরাওবা-তয়াম্বা ফোংদোকচরি। ঐখোয়গী মালেম অসিবু হেন্না ফবা অমসুং তেক্নোলোজিকেল ওইনা খুমাং চাওশিন্নবা হোৎনরিবা মখোয়গীদমক থাগৎনবা ৱাহৈ লৈতে। শক্নাইরবা শ্রী এম. বিস্বেস্বারিয়াবু মহাক্কী মপোক কুমওন্দা ইকাই খুম্নবা উৎচরি অমসুং মহাক্না মায় পাক্না তৌখিবা থবকশিং নিংশিংজরি”।
ভিদিও কনফরেন্সকী থোংদা বাঙ্গলাদেশতা প্রোজেক্ত অহুম পুন্না শঙ্গাবগী থৌরমদা প্রধান মন্ত্রীনা পীখিবা ৱারোল

বাঙ্গলাদেশকী প্রধান মন্ত্রী, য়োর এক্সিলেন্সী শেখ হসীনাজী, ভারত অমসুং বাঙ্গলাদেশকী মপান থৌরম পুবা মন্ত্রী, নোংচুপ বেঙ্গলগী মুখ্য মন্ত্রী, সুশ্রী মমতা বেনর্জীজী, ত্রিপুরাগী মুখ্য মন্ত্রী, বিপ্লব কুমার দেবজী, নুমিৎ খরনিগী মমাংদা কাথমান্দুদা বিম্সতেক সমিৎতা ঐনা শেখ হসীনাজীগা উনজখি। মদুগী মমাংদসু ঐখোয় মে থাদা শান্তিনিকেতন্দা, অমসুং এপ্রিলদা কমনৱেল্থ সমিৎতা লন্দন্দা উনখি। ঙসি ঐ ভিদিও কনফরেন্সকী থোংদা অদোমগা উনজবগী তাঞ্জা ফংজবা অসিদা নুংঙাইবা ফাওজরি। ঐনা মমাংদসু কয়ারক হায়জখ্রে মদুদি য়ুম্লোন্নবা লৈবাকশিংগী লুচীংবশিংগী মফমদা য়ুমলোন্নবা অমগুম্না মরি থমনগদবনি। হেক পামলকপদা ৱারী শানগদবনি, হেক নীংলকপদা চৎলুগদবনি। অসিগুম্বা মতাংশিং অসিদদি ঐখোয়দা প্রোতোকোলগী অফা-অপুন লৈহল্লোইদবনি। অমসুং অসুম্না নকশিন্নবা অসিনা প্রধান মন্ত্রী শেখ হসীনাজীগা ঐগা লোইনবা অদু ময়েক শেংনা উবা ফংলি। কয়ারক হন্না উনখিবা অদুতা নত্তনা মসি ঐখোয়গী মরিরকশুবা ভিদিও কনফরেন্সনি, অমসুং ইকুই কুইদনা ভিদিও কনফরেন্স অমসু পাংথোক্লগনি। ভিদিও কনফরেন্সশিং অসিগী খ্বাইদগী ফবা ৱাফমদি ঐখোয়গী লৈবাক অনি অসিগী তেংবাং পীনবগী প্রোজেক্তশিং হৌদোকপদা নত্ত্রগা শঙ্গাবদা করিগুম্বা ভি.আই.পি.গী ওইবা খোংচৎ অমত্তগী মথৌ তাদ্রে। এক্সিলেন্সী, ঐখোয়না কনেক্তিবিতীগী মতাংদা পন্নরকপদা, ঐনা মতম পুম্নমক্তা অদোমগী ১৯৬৫গী মমাংগী কনেক্তিবিতী অদু অমুক হন্না হিংগৎহন্নবগী ভিজন অদু নীংশিলকই। অদুগা ঐগীদমক্তদি মসি য়াম্না হরাওনীংঙাইনি মদুদি ঐখোয়না হৌখিবা চহি খরা অসিদা মাইকৈ অদোমদা লেপ্তনা খোং থাংজিল্লি। ঙসি ঐখোয়না ঐখোয়গী পাৱর কনেক্তিবিতী হেনগৎহল্লে, অমসুং রেলৱে কনেক্তিবিতীবু হেন্না চেৎশিলহন্নবগীদমক্তা প্রোজেক্ত অনি হৌদোক্লে। ২০১৫দা ঐনা বাঙ্গলাদেশতা লাকখিবা মতমদা ঐখোয়না বাঙ্গলাদেশতা ৫০০ মেগাৱেৎকী অহেনবা মৈ পীনবা ৱারেপ লৌখি। অমসুং মসিগীদমক্তা নোংচুপ বঙ্গালদগী বাঙ্গলাদেশকী ত্রান্সমিসন লিঙ্ককী থবক পাইখৎলি। থবক অসিবু মপুং ফাহনবদা মতেং পাংবীবগীদমক মুখ্য মন্ত্রী সুশ্রী মমতা বেনর্জীবু নোল্লুকপা উৎচরি। প্রোজেক্ত অসি মপুং ফাবদগী হৌজিক ১.১৬ গিগাৱাৎকী মৈ ভারত্তগী বাঙ্গলাদেশতা সপ্লাই তৌরি। ঐনা খঙই মদুদি মেগাৱাৎতগী গিগাৱাৎতা লাক্লিবা, মসিগী ক্বান্তম জম্প অসি ঐখোয়গী মরি অসিগী মরু ওইবা তাঙ্কক অদুগী খুদম্নি। রেলৱেগী লমদসু ঐখোয়গী কনেক্তিবিতী লেপ্তনা হেনগৎলক্লি। মসিগী মনুংদা বাঙ্গলাদেশকী মনুংগী কনেক্তিবিতী, অমসুং ভারতকা লৈনরিবা কনেক্তিবিতী অসি ঐখোয়গী মরু ওইবা তেংবাং পীনবগী মরু ওইবা শক্তম্নি। অখৌরা-অগরতলাগী রেল কনেক্তিবিতীগী থবক মপুং ফারকপগা ঐখোয়গী ক্রোস-বোর্দর কনেক্তিবিতীদা অতোপ্পা মরি অমসু হাপকৎলগনি। প্রোজেক্ত অসিদা মতেং পাংবীবগীদমক মুখ্য মন্ত্রী শ্রী বিপ্লব কুমার দেববু নোলুকপা ফোংদোকচরি। প্রধান মন্ত্রী শেখ হসীনাজীনা বাঙ্গলাদেশকী চাউখৎ-থৌরাংগীদমক্তা অপামবা পান্দম অদু লেপথোক্লে – ২০২১ ফাওবগী মনুংদা মিদল ইকোনোমী কন্ত্রী অমসুং ২০১৪ ফাওবগী মনুংদা দিবেলপ কন্ত্রী ওইনবগী মহাক্কী ভিজন অদুবু মপুং ফাহনবদা মতেং পাংবা অসি ঐখোয়গীদমক্তদি চাউথোকচনীংঙাইগী ৱাফম্নি। ঐনা তশেংনা থাজৈ মদুদি ঐখোয়গী মরি অসি অসুম অসুম চেৎশিল্লকপগা লোইননা অমসুং মীয়ামগী মরক্তা লৈনবা মরি অসি অসুম অসুম চেৎশিল্লকপগা ঐখোয়না চাউখৎপা অমসুং ৱাৎত-পাদবগী অনৌবা মতোল অদু লোম্বা ঙমগদৌরিবনি। থবক অসিদা মতেং পাংবীবগীদমক অমসুং ঙসিগী থৌরম অসিদা শরুক য়াবীবগীদমক্তা ঐনা প্রধান মন্ত্রী শেখ হসীনাজীবু, নোংচুপ বেঙ্গল অমসুং ত্রিপুরাগী মুখ্য মন্ত্রীশিংবু থমোই শেংনা থাগৎপা ফোংদোকচরি। থাগৎচরি!
রসিয়ন ফেদেরেসনগী ফোরেন মন্ত্রী, হিস এক্সেলেন্সী সর্গৈ লাব্রোবনা প্রধান মন্ত্রী শ্রী নরেন্দ্র মোদীগা ৱারী শাখ্রে

রসিয়ন ফেদেরেসনগী ফোরেন মন্ত্রী, হিস এক্সেলেন্সী সর্গৈ লাব্রোবনা ঙসি প্রধান মন্ত্রী শ্রী নরেন্দ্র মোদীগা ৱারী শাখ্রে। ফোরেন মন্ত্রী লাব্রোবনা প্রধান মন্ত্রীদা শান্তি পুরক্নবা ৱারী শানবা হোৎনরিবা য়াওনা হৌজিক ওইরিবা য়ুক্রেনগী মতাংদা পাউদমখি। প্রধান মন্ত্রীনা মহাক্না মমাংদা খৎন-চৈনবা লেপসি হায়খিবা ৱাফম অমুক পল্লদুনা শান্তি পুরক্নবা হোৎনরিবা অসিদা ভারতনা হীরম খুদিংদা তেংবাংনবা শেম শাদুনা লৈরি হায়না ফোংদোকখি। রসিয়াগী ফোরেন মন্ত্রীনা দিসেম্বর ২০২১দা পাংথোকখিবা ভারত-রসিয়া বাইলেতরেল সম্মিত্তা লৌখিবা ৱারেপকী থবকশিংগী হৌজিক ওইরিবা থাক্কী মতাংদসু প্রধান মন্ত্রীগী মফমদা পাউদমখি।
য়ুনাইতেদ নেসন্স জেনরেল এসেমব্লীগী খল্লবা প্রসিদেন্তনা প্রধান মন্ত্রীগা উনখ্রে

য়ুনাইতেদ নেসন্স জেনরেল এসেমব্লীগী খল্লবা প্রসিদেন্ত সুশ্রী মারিয়া ফর্নান্দা এস্পিনোসা গার্সেসনা ঙসি প্রধান মন্ত্রী শ্রী নরেন্দ্র মোদীগা উনখ্রে। প্রধান মন্ত্রীনা ৭৩শুবা য়ুনাইতেদ নেসন্স জেনরেল এসেমব্লীগী প্রসিদেন্ত ওইনা খল্লকপদা সুশ্রী এস্পিনোসাদা নুংঙাইবা ফোংদোকখ্রে। সুশ্রী এস্পিনোসানা য়ুনাইতেদ নেসন্স জেনরেল এসেমব্লীগী লাক্কদৌরিবা সেসনগীদমক্তা মহাক্না পাইখৎকদবা মরু ওইবা থৌরাংশিংগী মতাংদা ফোংদোকখি। প্রধান মন্ত্রীনা মহাকপু মহাক্কী অনৌবা থৌদাং পাংথোকপদা ভারতকী মাইকৈদগী মপুং ফানা অমদি মশক থোকপা তেংবাং পীগনি হায়না থাজবা থমখি। মখোয়না তেরোরিজম, য়ুনাইতেদ নেসন্দা শেমদোক-শেমজিন তৌবা অমসুং ক্লাইমেৎ চেঞ্জ য়াওনা মরু ওইবা মালেমগী শিংনবশিংগী মতাংদা য়ুনাইতেদ নেসন্সকী মাইকৈদগী অকনবা থবক পাইখৎপগী মথৌ তাবশিং অদুদা খন্ন-নৈনখি।
প্রধান মন্ত্রীনা মীয়ামদা মহাবীর জয়েন্তীগী য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা মহাবীর জয়েন্তীগী তাঞ্জানা লাকপদা মীয়ামদা য়াইফ-পাউজেল পীখ্রে। প্রধান মন্ত্রীনা হায়খি, “লৈবাক মীয়াম পুম্নমকপু মহাবীর জয়েন্তীগী য়াইফ-পাউজেল পীজরি। অচুম্বা, অহিংসা, কত্থোকপা অমসুং তপস্যাদা য়ুম্পম ওইবা মহাক্কী পুন্সি মীপুম খুদিংমক্কীদমক ইন্সপিরেসনগী সোর্স ওইদুনা লৈরগনি।”
প্রধান মন্ত্রীনা হান্না এম.পি. ওইবিরম্বা শ্রী শরদ ত্রীপাথিনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা হান্না এম.পি. ওইবিরম্বা শ্রী শরদ ত্রীপাথিনা মনুং মতম চাদনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি, “শ্রী শরদ ত্রীপাথিনা মনুং মতম চাদনা লৈখিদবদা ঐহাক্তা অতোপ্পা কয়া অমগী নুঙাইতবা অমনি। মহাক্না সমাজগী সেবা তৌবা পামজখি অমসুং শোৎথহৌরবা কয়াগীদমক থবক তৌরম্মী। মহাক্না সান্ত কাবির দাসকী ৱাখল্লোনবু মীয়ামদা খঙহন্নবা তোপ-তোপ্পা থবক কয়া অমা তৌবিরম্মী। মহাক্কী ইমুং অমসুং মহাকপু পামজবশিংগী অৱাবদা শরুক য়াজরি। ওম শান্তি”।
মন্ত্রীমন্দলনা মীৎয়েং চংবা ঙমদবা মফমশিং, সমাজকী থৌওইবিদ্রবা সেক্সনশিং অমসুং শাফোংলক্লিবা প্রায়োরিতী সেক্তরশিংগী চাউখৎ থৌরাংগীদমক অনৌবা প্রোজেক্তশিংগীদমক এন.ই.সি.গী এলোকেসনগী চাদা কুনথ্রাগী এলোকেসন অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মখাগী অসি অয়াবা পীখ্রে:- i. নোর্থ ইস্তর্ন কাউন্সিল (এন.ই.সি.)গী ফন্দগী চাদা ৩০ হৌরিক পায়খৎলিবা ‘স্কিম ওফ নোর্থ ইস্তর্ন কাউন্সিল’গী মখাদা অনৌবা প্রোজেক্তশিং পায়খৎপদা শিজিন্নগনি। মসিনা চাউখৎ থৌরাংগী থবক য়ৌশিন্দ্রিবা মফমশিং নত্রগা সমাজগী থৌওইবিদ্রবা সেক্সনশিংদা চাউখৎ থৌরাংগী থবকশিং পায়খৎপদা মীৎয়েং থমগনি। বেলেন্স এলোকেসন অসি কম্পোনেন্ত অনি থোক্না খায়দোক্কনি (স্তেত কম্পোনেন্ততা চাদা ৬০ অমসুং সেন্ত্রেল কম্পোনেন্ততা চাদা ৪০) ii. এপ্রাইজেল অমসুং এপ্রুবেলগী মেকানিজমদা লাইথোকহন্নবগীদমক এন.ই.সি.গী গাইদলাইনশিং রিভাইজ তৌবা iii. স্তেত কম্পোনেন্তকী মখাদা প্রোজেক্তশিং, এন.ই.সি.গী মেনদেত্তা কোনশিন্দবা সেক্তরশিংগীদমক স্তেত খুদিংমক্কী নোর্মেতিব এলোকেসন চাদা ২৫ ফাওবা অয়াবা পীবা। হৌজিক লৈরিবা “স্কিম ওফ এন.ই.সি.”গী মখাদা প্রোজেক্তশিং পায়খৎতুনা অৱাং নোংপোক রাজ্যশিংগী মার্জিনেলাইজ অমসুং ফিভম শোকচিল্লবা কাংলুপশিংগী মীওইশিংদা সোসিও-ইকোনোমিক্কী খুদোংচাবশিং পীগনি। মসিনা প্রোজেক্তশিং থুনা ইমপ্লিমেন্ত তৌবা অমদি ৱারেপ লৌবদা মতেং পাংগনি।
প্রধান মন্ত্রীনা অহমেদবাতকী লৈগী মেলা থাগৎখ্রে

ঙসি প্রধান মন্ত্রী শ্রী নরেন্দ্র মোদীনা হায়খ্রে অহমেদবাতকী লৈগী মেলানা লৈদা ঙাওজবশিং অমসুং মহৌশাবু নুংশিজবা মীওই কয়া চিংশিনবা ঙম্লে। অমদবাত মিউনিসিপাল কাউন্সিলগী ত্বিৎ অমগী পাউখুমদা, শ্রী মোদীনা ত্বিৎ তৌখি: “য়েংবদা ফজরে। চহি কয়া, অহমেদবাতকী লৈগী মেলা ফজনা লৈশাৎ তম্লে অমসুং লৈদা ঙাওজবশিং অমসুং মহৌশাবু নুংশিজবা মীওই কয়া চিংশিনবা ঙম্লে।
পি.এম.না পোর্তুগলগী প্রধান মন্ত্রী ঐচ.ই. এন্তোনিয়োবু অমুক হন্না খনখিবগীদমক্তা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা পোর্তুগলগী প্রধান মন্ত্রী ঐচ.ই. এন্তোনিয়ো কোস্তাবু পোর্তুগলগী পার্লিয়ামেন্তরী ইলেক্সনদা মাইপাকখিবগীদমক্তা নুংঙাইবা ফোংদোকখ্রে অমসুং মহাক্না পোর্তুগলগা লৈনরিবা নুংশি-চান্নবা অমসুং মতম্না চাংয়েং তৌদুনা লাক্লবা অচেৎপা মরী অসিবু মখাতানা চেৎশিনহন্নিংবগী অপাম্বা অদু ফোংদোকখি। ত্বীত অমদা প্রধান মন্ত্রীনা হায়খি; “ঐগী মরুপ @antoniocostapm বু পোর্তুগলগী পার্লিয়ামেন্তরী ইলেক্সনদা মাইপাকপগী অমসুং মহাকপু অমুক হন্না খনবগীদমক্তা নুংঙাইবা ফোংদোক্লি। পোর্তুগলগা লৈনরিবা নুংশি-চান্নবা অমসুং অচেৎপা মরী অসিবু মখাতানা চেৎশিনহন্নবগী অশা তৌরি”.
মন্ত্রীমন্দলনা হকশেল অমদি হিদাক-লাংথক্কী লমদা ভারত অমসুং ক্যুবাগী মরক্তা তৌনবা তেংবাং পীনবগা মরি লৈনবা এমওয়ুদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা হকশেল অমসুং হিদাক-লাংথক্কী লমদা ভারত অমসুং ক্যুবাগী মরক্তা তৌনবা তেংবাং পীনবগী য়ানা চেরোল (এমওয়ু)দা অয়াবা পীখ্রে। য়ানা চেরোল অসিদা নই দিল্লীদা দিসেম্বর ৬, ২০১৭তা খুয়েক পীনখিবনি। য়ানা চেরোলদা মখাদা পীরিবা লমশিং অসি কোনশিনগনি – মেদিকেল দোক্তরশিং, ওফিসিএলশিং, অতৈ হকশেলগী প্রোফেস্নেলশিং অমসুং এক্সপার্তশিং ত্রেনীং পীবা অমসুং শিন্দোক-শিঞ্জিন তৌনবা; ১ হ্যুমেন রিসোর্সশিং, হকশেলগী থবকশিংগী চাওখৎ থৌরাং অমসুং হেল্থ ক্যার ফেসিলিতীশিংদা তেংবাং পীনবা; ২. হকশেলগী লমদা হ্যুমেন রিসোর্সশিংগী অতেনবা ত্রেনীং; ৩. ফার্মাসুতিকেল্স, মেদিকেল দিভাইসশিং অমসুং ই-পাউ পীথোক-পীশিন তৌনবগী কাংলোন; ৪. ফার্মাসুতিকেল্স অমসুং পার্তীশিংনা অতৈ শকখঙলবা লমশিংদা চাওখৎ-থৌরাংগী খুদোংচাবশিংদা পুক্নীং থৌগৎপা; ৫. জেনেরিক অমসুং তঙাইফদবা হিদাকশিং ফংহনবা অমসুং অতৈ হিদাক-লাংথক্কী সপ্লাইদা তেংবাং পীনবা; ৬. হকশেলগী খুৎশু-খুৎলাইশিং অমসুং ফার্মাসুতিকেল্সকী পোৎথোকশিং ফংহনবা; ৭. নাকল অনিগী ৱারেপকী মতুং ইন্না তেংবাং পীনবগী অতৈ লমশিং। এমওয়ু অসি থবক্তা ওন্থোক্নবা য়েংশিন্নবা অমসুং য়ানা ৱারোলগী মতুং ইন্না অতৈ অকুপ্পা ৱারোলশিংগী অপুনবা ৱাকিং গ্রুপ অমা শেমগনি।
য়ুনাইতেদ স্তেৎস ওফ অমেরিকাগী প্রসিদেন্তগা লোয়ননা পাঙথোকপা প্রধান মন্ত্রীগী মীফম

প্রধান মন্ত্রী শ্রী নরেন্দ্র মোদীনা মে ২৪, ২০২২দা তোকিওদা য়ুনাইতেদ স্তেৎস ওফ অমেরিকাগী প্রসিদেন্ত, ঐচ.ই. শ্রী জোসেফ আর. বাইদেনগা লোয়ননা অফবা অমসুং কান্নরবা মীফম অমা পাঙথোকখ্রে। মীফম অসিনা বাইলেতরেল পার্তনরশিপ চেৎশিনহনগদবা অমসুং খোঙজেল য়াংখৎহনগদবা কান্নরবা ফলশিং পুরকপা ঙমখি। সেপ্তেম্বর ২০২১দা ৱাশিংতন সি.সি.দা ইন-পর্সন ওইনা উনখিবা অমসুং জি.২০ অমসুং সি.ও.পি.২৬কী সম্মিৎশিংদা ৱারী শাখ্রবা মতুংদা মীফম অসিনা লুচিংবা অনিগী মরক্তা চাং নাইনা চত্থবা অৱাংবা থাক্কী দাইলোগ অসিগী মখা চত্থরকপা ওইরি। হন্দক্তা মখোয়না এপ্রিল ১১ ২০২২দা ভর্চুএল ওইনা ৱারী শাখি। ইন্দিয়া-য়ু.এস. কম্প্রিহেন্সিব স্ত্রেতেজিক গ্লোবেল পার্তনরশিপ অসি দেমোক্রেতিক ভেল্যুশিং, রুল ওফ লো অমসুং ইন্তর্নেস্নেল ওর্দরদা য়ুম্ফম ওইবা কাংলোন অমা ঙাক্নবা চৎনবা অমত্তা ওইবা ফিরেপ অমদা য়ুম্ফম ওইরি। লুচিংবশিংনা বাইলেতরেল এজেন্দাদা সেক্তর শিনবা থুংনা খুমাং চাউশিল্লকপা অসিদা নুংঙাইবা ফোঙদোকখি। লুচিংবা অনিনা হেল্থকিয়র, রিন্যুএবল ইনর্জী, এস.এম.ই.শিং, ইনফ্রাস্ত্রকচর অসিগুম্বা শিয়র প্রাইওরিতী ওইরিবা সেক্তরশিংদা ভারত্তা ইনভেস্তমেন্তগী তেংবাং মখা তানা পীবা ঙমনবা য়ু.এস. দিবেলপমেন্ত ফাইনান্স কোর্পোরেসন চৎনহন্নবা ইনভেস্তমেন্ত ইনসেন্তিব এগ্রীমেন্ত খুৎয়েক পীনখিববু তরাম্না ওকখি। আউতকম-ওরিয়েন্তেদ কোওপরেসন পীনবদা মতেং পাংনবা ইন্দিয়া-য়ু.এস. ইনিসিএতিব ওন ক্রিতিকেল এন্দ ইমর্জিং তেক্নোলোজীজ (আই.সি.ই.তি.) অমা নাকল অনিমক্না লোঞ্চ তৌখি। ভারতকী নেস্নেল সেক্যুরিতী কাউন্সিল সেক্রেতরিয়েৎ অমসুং য়ু.এস. নেস্নেল সেক্যুরিতী কাউন্সিলনা পুন্না লুচিংদুনা আই.সি.ই.তি. অসিনা এ.আই., ক্বান্তম কম্প্যুতিং, ৫জি/৬জি, বাইওতেক, স্পেস অমসুং সেমিকন্দক্তর অসিগুম্বা লমশীংদা লৈবাক অনিগী সরকার, একাদেমিয়া অমসুং ইন্দস্ত্রীশিংগী মরক্তা হেন্না চেৎপা মরীশিং লৈহল্লগনি। ইন্দিয়া-য়ু.এস. বাইলেতরেল এজেন্দাগী ওইনা দিফেন্স অমসুং সেক্যুরিতী কোওপরেসন অসি মরু ওইবা য়ুম্বী অমনি হায়না ফোঙদোক্লদুনা নাকল অনিমক্না মখোয়না কোল্লাবোরেসন অসি করম্না মপাঙ্গল কনখৎহনগনি হায়না খন্নখি। হীরম অসিদা প্রধান মন্ত্রীনা য়ু.এস. ইন্দস্ত্রীদা মেক ইন ইন্দিয়া অমসুং আত্মনির্ভর ভারত নত্ত্রগা মীপাল তাংদবা ভারতকী প্রোগ্রামশিংগী মখাদা ভারত্তা মেন্যুফেকচর তৌবদা পার্তনর ওইনবা হায়খি, মসিনা লৈবাক অনিমক্তা কান্নবা ফংহনগনি। হেল্থ সেক্তরদা চুংশিন্নবা হেনগৎলক্লিবা অসি মাংদা পুখৎপা ওইনা ভারত অমসুং য়ু.এস.এ.না ভেক্সিন অমসুং মরী লৈনবা তেক্নোলোজীশিং চাউখৎহল্লিবা জোইন্ত বাইওমেদিকেল রিসর্চ অসি ২০২৭ ফাওবা মখা চত্থনবা হৌজিক লৈরিবা ভেক্সিন এক্সন প্রোগ্রাম (ভি.এ.পি.) শাংদোকখ্রে। লৈবাক অনিগী মরক্তা প্রজাশিংগী মরী চেৎশিনহন্নবা প্রধান মন্ত্রীনা নাকল অনিমক্তা কান্নবা পীগদবা হায়র এজুকেসনগী কোল্লাবোরেসনশিং মপাঙ্গল কনখৎহন্নবা হায়খ্রে। লুচিংবশিংনা সাউথ এসিয়া য়াওনা ইন্দো-পেসিফিক রিজনদা লৈরিবা নাকল অনিমক্কী ওইবা রিজনেল ইস্যুশিংদা ৱাখল্লোনশিং ফোঙদোক্নখি, ফ্রী, ওপন অমসুং ইনক্লুসিব ইন্দো-পেসিফিক রিজন অমগী মান্নবা বিজন অদু নৌহৌনা ফোঙদোকখি। প্রধান মন্ত্রীনা ইন্দো-পেসিফিক ফ্রেমৱার্ক ফোর প্রোস্পেরিতী (আই.পি.ই.এফ.) লোঞ্চ তৌখিবা অসি তরাম্না ওকখি অমসুং মরী লৈনবা লৈবাকশিংগী ওইরিবা ফীভমশিং য়েংলগা ভারতনা ফ্লেক্সিবল ওইবা অমসুং ইনক্লুসিব ওইবা আই.পি.ই.এফ. অমা শেম্নবা পার্তনর ওইরিবা লৈবাক পুম্নমক্কা খুৎশম্নদুনা থবক তৌনবা শেম শাদুনা লৈ হায়খি। লুচিংবশিংনা মখোয়গী কান্নরবা দাইলোগ অসি মখা চত্থনবা অমসুং ইন্দিয়া-য়ু.এস. পার্তনরশিপ অসি হেন্না ৱাংবা থাক অমদা পুখৎনবা মখোয়গী অমত্তা ওইবা বিজন অদু মখা চত্থবদা য়ান্নখি।
প্রধান মন্ত্রীনা মীয়ামদা ইদ-উল-ফিতরগী য়াইফ পাওজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা ইদ-উল-ফিতরগী থৌরমদা য়াইফ পাওজেল পীখ্রে। ত্বীত অমদা, প্রধান মন্ত্রীনা হায়খি, “ইদ-উল-ফিতরগী নুঙাইরবা থৌরম অসিদা য়াইফ পাওজেল পীজরি। মীপুম খুদিংমকপু মশা-মউ ফবা অমসুং নুঙাই-য়াইফবা ওইরসনু হায়না থৌনিজরি। ঐখোয় পুন্না হোৎনবগী শক্তীনা, লায়চৎ অসিবু মায়থিবা পীবা অমসুং মীওইবা পুম্বগী নুঙাই-য়াইফবা পুরকপা ওইরসনু। ইদ মুবারক!”।